Ján Arpáš

Ján Arpáš (* 7. november 1917, Bratislava – † 16. apríl 1976, Bratislava) bol slovenský futbalista a reprezentant Slovenska.

 Klubová kariéra 
V roku 1939 prišiel z malého bratislavského klubu Donaustadt SC do ŠK Bratislava, za ktorý odohral 166 zápasov a strelil 146 gólov. Najúspešnejšie boli pre neho vojnové roky, trikrát bol kráľom strelcov slovenskej futbalovej ligy. V sezóne 1943/44 dal pri dvanástich účastníkoch v lige 33 gólov. Šimonovanom strelil šesť gólov, Ružomberku 5, päťkrát dal v jednom zápase 4 góly. V sezóne 1947/48 hral za slávny Juventus Turín s bilanciou 18 zápasov / 6 gólov. Hneď pri svojom debute skóroval dvakrát v stretnutí US Alessandria - Juventus Turín (1:3) http://www.myjuve.it/season-1947-48-juventus/serie_a-alessandria-juventus-1-3-985.aspx. Cudzina a samota mu však nezachutili, v lete 1947 sa vybral domov na dovolenku a - zabudol sa vrátiť. Juventus protestoval, hráč dostal dvojročný dištanc, no po jeho skončení sa opäť objavil v belasom. http://bratislava.sme.sk/c/2623768/arpas-daval-goly-aj-v-juventuse.html

 Reprezentačná kariéra 
Ján Arpáš bol autorom historicky prvého aj posledného gólu reprezentácie Slovenska v období 1939-1944. Debutoval 27. augusta 1939 v Bratislave proti Nemecku (2:0). V poslednom zápase slovenskej reprezentácie 9. apríla 1944 s Chorvátskom (3:7) strelil všetky tri góly a stal sa prvým Slovákom, ktorý dosiahol v medzištátnom zápase hetrik.

 Ligové štatistiky 
 Prvý ligový gól: VAS BratislavaŠK Bratislava 1:4 (hetrik), 1. kolo 1939/40
 Stý ligový gól: FC VrútkyŠK Bratislava 4:5, 16. 4. 1944
 Prvý gól v Serii A: US AlessandriaJuventus Turín 1:3, 14. 9. 1947
 Najviac gólov v jednom zápase: 6, ŠK BratislavaHG Šimonovany 14:0, 1944
 Najviac gólov v jednej sezóne: 33, 1943/1944

 Úspechy 
Klubové
 majster Slovenska: 1940, 1941, 1942, 1944
 majster Česko-Slovenska: 1950, 1951

Individuálne
 najlepší strelec slovenskej ligy: 1940/41, 1941/42, 1943/44
 člen Klubu ligových kanonierov (152 gólov)

 Referencie 

Externé odkazy
ŠK Slovan

Kategória:Slovenskí futbalisti
Kategória:Hráči Juventus FC
Kategória:Hráči ŠK Slovan Bratislava
Kategória:Osobnosti z Bratislavy